Шпајер је древни царски град у коме је саграђена импозантна романичка катедрала која је један од најзначајнијих споменика из времена Светог римског царства. У 16. веку у Шпајеру су се одржавали неки од најпознатијих сабора Светога римскога царства. Од 16. века све до 1689. био је седиште највишега царскога суда. У њој је сахрањено осам немачких краљева и царева. Од 1981. она је на УНЕСКО листи Светске баштине.